b'\n_START_ARTICLE_\nKnockout\n_START_PARAGRAPH_\nEl knockout (derivat de l\'angl\xc3\xa8s knockout, abreujat K.O.) \xc3\xa9s un efecte o acte mitjan\xc3\xa7ant el qual l\'adversari s\'esfondra, de manera que no aconsegueixi posar-se dempeus. \xc3\x89s tamb\xc3\xa9 una de les formes d\'obtenir una vict\xc3\xb2ria en molts esports de contacte, com la boxa, el kickboxing i la boxa tailandesa._NEWLINE_El terme significa "fora de combat", i pot ser produ\xc3\xaft quan un atleta es troba impossibilitat d\'aixecar-se durant cert per\xc3\xadode, sigui per causa de la fatiga o sigui per danys soferts (com un tall, un cop massa fort al cap, a l\'est\xc3\xb3mac o al fetge), els quals comporten la p\xc3\xa8rdua d\'equilibri i posteriorment la p\xc3\xa8rdua de consci\xc3\xa8ncia._NEWLINE_Un knockout t\xc3\xa8cnic (tamb\xc3\xa9 anomenat T.K.O. o K.O. t\xc3\xa8cnic) \xc3\xa9s declarat per un \xc3\xa0rbitre quan aquest decideix que el lluitador no pot continuar el combat, ja que es troba en condicions inferiors a les del seu adversari quan encara no ha caigut.'